পারমাণবিক চুল্লী
একটি পারমাণবিক চুল্লী একটি যন্ত্র, যা একটি স্বনির্ভর নিউক্লিয় শৃঙ্খল বিক্রিয়া শুরু এবং নিয়ন্ত্রণ করতে ব্যবহৃত হয়। পারমাণবিক বিদ্যুৎ কেন্দ্রগুলিতে বিদ্যুৎ শক্তি উৎপাদন এবং পারমাণবিক শক্তি ভিত্তিক সামুদ্রিক জলযানের ইঞ্জিন চালনায় ব্যবহৃত হয় পারমাণবিক চুল্লী। পারমাণবিক বিভাজন থেকে উৎপন্ন তাপ কার্যক্ষম তরলে (জল বা গ্যাস) স্থানান্তর করা হয়, যার ফলস্বরূপ তরল থেকে উৎপন্ন বাষ্প টার্বাইনগুলির মাধ্যমে সঞ্চালিত হয়। এগুলি হয় কোনও জাহাজের প্রোপেলার পরিচালনা করে বা বৈদ্যুতিক জেনারেটরের শ্যাফ্টকে পরিচালনা করে। নীতিগতভাবে পারমাণবিক শক্তি থেকে উৎপাদিত বাষ্প শিল্প প্রক্রিয়া উত্তাপের জন্য ব্যবহার করা যেতে পারে। কিছু চুল্লী চিকিৎসা এবং শিল্প ব্যবহারের জন্য, বা অস্ত্র-শ্রেণীর প্লুটোনিয়াম উৎপাদনের জন্য আইসোটোপ উৎপাদনে ব্যবহৃত হয়। ২০৯-এর প্রথমদিকে, আইএইএর রিপোর্টে সারা বিশ্বে ৪৫৪ টি পারমাণবিক শক্তি চুল্লি এবং ২২৬ টি পারমাণবিক গবেষণা চুল্লী রয়েছে।